Kampinaso universitetas

Kampinaso universitetas, arba Unicamp () – universitetas Brazilijoje, San Paulo valstijoje, Kampinase.

Universitetų reitinguose užima aukščiausias pozicijas tarp universitetų Brazilijoje ir Lotynų Amerikoje. „QS World University Rankings“ jam skiria vietą tarp 200 pasaulio universitetų, laiko 11-uoju tarp jaunų, iki 50 metų amžiaus universitetų. Brazilijos švietimo ministerijos išrinktas geriausiu šalies universitetu 2015 m.

Unicamp buvo įsteigtas 1962 m. „nuo nulio“ kaip integruotas mokslinių tyrimų institutas, skirtingai nuo kitų geriausių Brazilijos universitetų, paprastai sukurtų anksčiau egzistavusių mokyklų ir institutų vietoje. Pagrindinis universitetinis miestelis užima 3,5 kv. km, įsikūręs Kampinaso priemiestyje, kiti – Limeiroje, Pirasikaboje ir Paulinijoje. Be to, universitetui priklauso dvi profesinės technologijos mokyklos Kampinase ir Limeiroje. Finansavimą beveik pilnai užtikrina šalies valdžia, todėl kaip ir kituose Brazilijos viešuosiuose universitetuose, studijų programos studentams yra nemokamos.

Unicamp vykdo apie 15 proc. šalies mokslo tyrimo programų – ypač daug, jei palyginti su senesniais ir didesniais universitetais. Šiame universitete išduodama daugiausiai patentų tarp mokslo tyrimo įstaigų – nusileidžiama tik naftos gavybos įmonei „Petrobras“.

 Struktūra 

Unicamp sudaro 24 padaliniai, tarp kurių yra 10 institutų ir 14 mokyklų.> Veikia 22 tarpdisciplininiai centrai, kurie atlieka mokslinius tyrimus ir aprėpia disciplinas nuo scenos meno iki kompiuterijos ir švietimo.

 Medicinos mokslų mokykla
 Taikomųjų mokslų mokykla
 Pirasikabos odontologijos mokykla
 Švietimo mokykla
 Kūno kultūros mokykla
 Elektros ir kompiuterių inžinerijos mokykla
 Chemijos inžinerijos mokykla
 Maisto inžinerijos mokykla
 Farmacijos mokslų mokykla
 Slaugos mokykla
 Mechanikos inžinerijos mokykla
 Žemės ūkio inžinerijos mokykla
 Civilinės inžinerijos, architektūros ir urbanistikos mokykla
 Limeiros technologijos mokykla
 Chemijos institutas
 Glebo Vatagino fizikos institutas
 Biologijos institutas
 Kompiuterių institutas
 Matematikos, statistikos ir matematinių studijų institutas
 Ekonomikos institutas
 Filosofijos ir humanitarinių mokslų institutas
 Kultūros studijų institutas
 Menų institutas
 Geomokslų institutas

 Šaltiniai 

 Nuorodos 

 Oficiali svetainė

Kategorija:Brazilijos universitetai